
_START_ARTICLE_
Diamantindustri i Israel
_START_SECTION_
Handelsinfrastruktur
_START_PARAGRAPH_
Industrien er placeret i "diamantdistriktet", lokaliseret i Ramat Gan i Tel Aviv-distriktet. Komplekset er sat sammen af fire bygninger, indbyrdes forbundet med gangveje. Hele handelsoperationen finder sted i komplekset. Diamond Tower i distriktet har verdens største diamanthandelsplads.
_START_SECTION_
Industriens principper
_START_PARAGRAPH_
Den israelske diamantindustri garanterer for at alle diamanter er 100 % af naturlig oprindelse, og industrien deltager i Kimberly-processen, en autorisationplan med mål at forsikre mod at bloddiamanter når markedet.
_START_SECTION_
Historie
_START_PARAGRAPH_
Siden det femtende århundrede, da en jødisk diamantsliber fra Antwerpen, Lodewyk van Berken, opfandt scaifen, en maskine med en roterende metalskive med fint diamantpulver til polering af diamanter, har diamantslibning været et traditionelt jødisk håndværk._NEWLINE_Den israelske diamantindustri begyndte i 1937, før Den israelske uafhængighedserklæring, da den første diamantsliberi åbnede i Petah Tiqwa. Efter at staten blev etableret, ændret forbrugerøkonomien sig til en krigsøkonomi. Dette kom samtidig med højden på diamantkriserne, hvor mange krigshærgede økonomier kæmpede for at reetablere sig. Siden da er industrien fortsat med at vokse, og dermed er skabt en verdensleder inden for diamantindustri.